Wikiside, Hold-information HJ18082: AI-retningslinjer for elever på Social og sundhedsskolen Midt og Vestjylland

Wikiside
2025-11-27T15:17:25+01:00

AI-retningslinjer for elever på Social- og Sundhedsskolen

https://sosuherning.instructure.com/courses/5697/pages/ai-retningslinjer-for-elever-pa-social-og-sundhedsskolen?module_item_id=550337

Redigeret 120825

Retningslinjer for brug af Kunstig Intelligens (AI) på Social- og Sundhedsskolen

Elevudgave

På Social- og Sundhedsskolen uddanner vi mennesker, der skal se, forstå og hjælpe andre mennesker. AI kan være en støtte i din læring, men må aldrig erstatte den faglighed, dømmekraft og empati, som er kernen i dit fag.

Åbenhed og synlighed

AI må bruges i undervisningen – men det skal være tydeligt, hvordan og hvornår det er anvendt. Du må gerne bruge AI, når det:

hjælper dig med at forstå fagligt stof

støtter dine refleksioner eller giver dig inspiration

bruges i overensstemmelse med underviserens anvisninger

HUSK:
Du skal altid oplyse, hvis du har brugt AI i opgaver
Det er ikke tilladt at bruge AI til eksamensopgaver eller prøver, medmindre det er aftalt

AI og faglighed

AI er et supplement – ikke en erstatning for faglig selvstændig tænkning. Det vigtigste er, at du lærer – ikke bare afleverer et færdigt produkt.

HUSK:
Brug AI kritisk og vær kildebevidst
Sammenlign AI’s svar med andre kilder, fx dine grundbøger
Reflektér over, hvad du selv mener og forstår ift. et emne eller en teori

Relationer og menneskelig dømmekraft

I sundheds- og omsorgsarbejde handler det om mennesker. AI må aldrig bruges til at vurdere rigtige børn, unge, borgere eller cases med personlige oplysninger.

HUSK

Del aldrig personfølsomme oplysninger med AI
Brug aldrig AI til at beskrive eller diagnosticere konkrete personer
AI må ikke erstatte din faglige vurdering – især ikke i praksissituationer

Etik, retfærdighed og ansvar

AI skal bruges på en måde, der er ansvarlig, bæredygtig og tilgængelig for alle.

Alle elever skal have lige adgang til AI – spørg om hjælp, hvis du er i tvivl

Brug AI med respekt for dig selv, dine medmennesker og dit fag

HUSK:
Det er i mødet mellem teori og praksis, mellem menneske og menneske, at du vokser som fagperson. AI kan støtte din faglige rejse – men du skal altid være den, der tænker, vurderer og tager ansvar. Har du spørgsmål til, hvordan AI må bruges i undervisningen, så tal med din underviser.

Ansvarlig for dokumentets indhold: LK