Wikiside, Hold-information HJ18082: SKOLE-OPLÆRINGSKOORDINATORORDNING

Wikiside
2019-05-15T12:26:12+02:00

Praktikkoordinatoren er bindeleddet mellem skolen, din praktikvejleder på praktikstedet og dig. I skoleforløbene er det praktikkoordinatoren, der forbereder eleverne til den kommende praktikperiode.

På skolen er du i dialog/samarbejder du med din kontaktlærer. Praktikkoordinatoren kan inddrages i dette samarbejde.

Under en praktikperiode er der mulighed for at du og din praktikvejleder kan kontakte praktikkoordinatoren for at drøfte uddannelsesmæssige spørgsmål.

Praktikkoordinatorerne er i tæt kontakt med de ansættende myndigheder. Der holdes kvartalsvis samarbejdsmøder med uddannelses-konsulenterne/ansvarlige samt temadage/infodage for praktikvejledere/praktikansvarlige.

I dit uddannelses forløb kan du evt. blive indkaldt til en Helhedsevaluering som vil være omhandlende din læringsstatus og fremadrettede læring i sammenhæng med din uddannelsesaftale.

Helhedsevalueringen afholdes på Social & Sundhedsskolen, enten på Herning eller Holstebro afdelingen. Mødet kan af praktiske hensyn afholdes på praktikstedet eller hos ansættende myndighed.

Formålet med mødet er en afklarende og støttende dialog, omkring din uddannelsesmæssige situation. Udgangspunktet er at støtte dig i at gennemføre din uddannelse. Der skal minimum være 3 parter, elev – skole – arbejdsgiver/praktiksted, tilstede ved mødet.

Der afholdes helhedsevaluering når der opleves begrundede udfordringer i uddannelsen på baggrund af f.eks din trivsel, fremmøde, deltagelse eller optræden og konsekvenser heraf. Forløbet drøftes mellem parterne.

Det kan f.eks ske når:

Eleven ikke har opnået 02 i Standpunktsvurdering/prøve

Elevens praktikmål vurderes ”ikke godkendt” ved afslutning af en praktikperiode

Elevens manglende tilstedeværelse i skole/i praktik

Elevens genoptag af uddannelse efter sygemelding eller andet (eks. graviditet)

Elev, ansættende myndighed/arbejdsgiver, praktiksted via uddannelses-konsulent/ansvarlig og skolen kan bede om en indkaldelse til en helhedsevaluering.

Praktikkoordinatoren indkalder deltagere efter aftale med ansættende myndighed. Ud over deltagelse af uddannelses-konsulenter/ansvarlige og skolens praktikkoordinator kan der evt. indkaldes praktikvejleder, coach, kontaktlærer eller/og uddannelsesleder. Eleven har altid mulighed for at invitere en bisidder med.

Praktikkoordinator er mødeleder og referent. Notat og konklusion formuleres i fællesskab under mødet og sendes til skolens administration, som arkiverer og sender besked om referatets tilgængelighed.

Ved evt. mulighed for klage orienteres om den almindelige klageadgang i forhold til konklusionen.

Praktikkordinatoren har ansvar for opfølgning af aftaler i konklusionen.